Държавен вестник, бр. 59, 2015 г., стр. 97

БРОЙ  59	
Д Ъ Р Ж А В Е Н  В Е С Т Н И К 	
СТР.  97  
часова база с цел да предприемат навременни 
корективни действия на пазара на природен 
газ за балансиране. 
(2) В случай че на един пункт на прие­
мане или предаване на природен газ има 
действащи договори за пренос на повече от 
един ползвател на мрежата, оперативната 
информация е агрегирана за пункта (инфор­
мация от средството за търговско измерване) 
и разпределена пропорционално на заявките 
за газовия ден или съгласно процедурата за 
разпределение на количествата, действаща на 
този пункт. В този случай дисбалансите на 
ползвателите, изчислени на база разпределе­
ни оперативни часови данни, са с прогнозен 
характер. Дисбалансите се изчисляват на база 
на разпределените количества по ползвате­
ли, по пунктове за приемане и предаване на 
природен газ.
Раздел ІI
Балансиране на газопреносната мрежа
Чл. 18. (1) Балансиране на газопреносната 
мрежа е физическо компенсиране на разликите 
между общите количества природен газ, дос­
тавени на входните точки на газопреносната 
мрежа, и общите количества природен газ, 
изтеглени от газопреносната мрежа за същия 
период. Операторът на газопреносната мрежа 
предприема действия за промяна на входя­
щите или изходящите количества природен 
газ с цел да поддържа газопреносната мрежа 
в експлоатационните є граници.
(2) Дисбаланс на газопреносната мрежа е 
налице, когато общите входящи в мрежата 
количества природен газ, подадени от всички 
ползватели, се различават от общите изходящи 
количества от мрежата през съответния ден. 
(3) За осигуряване на баланса на газопре­
носната мрежа операторът на газопреносна 
мрежа може да извършва следните действия:
1. съхранява и/или използва количества при­
роден газ в газопреносната мрежа (лайн­пек); 
2. съхранява и/или използва количества 
природен газ във/от съоръжение за съхранение 
на природен газ;
3. сключва договори за доставка на газ на 
вход на газопреносната мрежа въз основа на 
прозрачна, недискриминационна и пазарно 
основана процедура по най-ниската цена съ­
образно максималния размер на възможните 
дисбаланси на природен газ в газопреносната 
мрежа; 
4. сключва краткосрочни сделки за по­
купка и/или продажба на природен газ с 
другите участници на пазара за балансиране 
посредством платформа за балансиране или 
търговска платформа; сделките се сключват 
при най-ниска предложена цена при покупка 
и най-висока при продажба. 
(4) В случай че кумулативният дисбаланс 
на газопреносната мрежа надвиши определена 
от оператора граница, измерена в енергийни 
единици, което води до невъзможност да се 
балансира физически преносната система и/
или се застраши целостта и безопасната є 
експлоатация, операторът предприема дейст­
вия съобразно раздел VІ от „Правилата за 
управление и технически правила на газо­
преносните мрежи“ и/или Наредба № 10 от 
2004 г. за реда за въвеждане на ограничителен 
режим, временно прекъсване или огранича­
ване на производството или снабдяването с 
електрическа енергия, топлинна енергия и 
природен газ. 
Раздел ІII
Временни мерки за балансиране до достигане 
на достатъчна ликвидност на пазара и съз­
даване на действаща борса за енергия
Чл. 19. (1) При липса на достатъчна лик­
видност на пазара на природен газ операторът 
на преносната система може да предложи на 
КЕВР за одобрение доклад относно прила­
гане на временни мерки съгласно Регламент 
(ЕС) № 312/2014 на Европейската комисия от 
26 март 2014 г. за установяване на Мрежов ко­
декс за балансиране на газопреносните мрежи. 
(2) При прилагане на временни мерки 
цената на дневния дисбаланс може да бъде 
изчислявана съгласно методиката по чл. 11, 
ал. 3 или в съответствие с доклада по ал. 1 чрез 
административно регулиране, приближаване 
до пазарната цена или определяне въз основа 
на сделки на платформа за балансиране. 
(3) Комисията за енергийно и водно регули­
ране в срок до шест месеца от получаване на 
доклада по ал. 1 приема мотивирано решение, 
което се публикува и се съобщава на Аген­
цията за сътрудничество между регулаторите 
на енергия и на Европейската комисия.
Чл. 20. В случай на прилагане на временни 
мерки КЕВР извършва ежегоден анализ на 
състоянието на газовия пазар с оглед уста­
новяване на нивото на неговата ликвидност, 
въз основа на който с решение констатира 
наличието или липсата на ликвиден пазар 
на природен газ в страната. 
Г л а в а  ч е т в ъ р т а
РАЗПРЕДЕЛЕНИЕ НА ПРЕНЕСЕНИТЕ 
КОЛИЧЕСТВА
Чл. 21. (1) Операторът на газопреносната 
мрежа извършва разпределение на природния 
газ, когато приетите и предадените количества 
природен газ от/на ползвателите на газопре­
носната мрежа в пунктовете за приемане/
предаване на природен газ се измерва общо 
с количествата, приемани и предавани за 
друг(и) ползвател(и).